Det var en fin, nyrenoveret lejlighed, med en fantastisk beliggenhed. Der var dog lidt problemer under indtjekning, da nøglen til parkeringskælderen ikke lå i lejligheden. Forhåbentligt et enkeltstående tilfælde. Måske har den forrige lejer glemt at lægge den ved afrejse.
I øvrigt var det også meget svært at afgøre, hvor man måtte parkere idet det var angivet at man kunne parkere på dæk -2 plads 33 i en nærliggende parkeringskælder. Kælderen var ikke svær at finde men der var ikke nogen angivelse af hvilket dæk man var på og der var ikke nogen plads 33. Mellem plads 32 og 34 var der en plads hvor der stod man ikke måtte parkere men det var åbenbart stedet. Det første dæk man kommer ind på er åbenbart dæk -1, bare til info for fremtidige gæster.
Rengøringen kunne også have været bedre. Specielt badeværelset, hvor overfladerne var lidt smudsede og afløbet i vasken lugtede af kloak.